A Casa de Bernadotte (en francés Maison Bernadotte) ye a zaguera y actual dinastía reyal que gubierna Suecia. O primer Bernadotte que accedió a la cadiera reyal de Suecia, estió o mariscal Jean-Baptiste Bernadotte, adoptato por o zaguer rei d'a dinastía Holstein-Gottorp, Carlos XIII de Suecia que no teneba descendencia lechitima. En morir o rei sueco, Jean Baptiste Bernadotte puyó a o tron en 1818 con a suya esposa, Désirée Clary, una choben marsellesa. O suyo unico fillo, Óscar, sería nombrato hereu a o tron y futuro rei Óscar I de Suecia y de Noruega.